โกซีโม ตูรา

โคสิโม ทูรา (Cosimo Tura หรือ Il Cosmè หรือ Cosmè Tura) (ราว ค.ศ. 1430 - ค.ศ. 1495) เป็นจิตรกรยุคฟื้นฟูศิลปวิทยาของอิตาลีตอนต้นของตระกูลการเขียนภาพแบบเฟอร์ราราของคริสต์ศตวรรษที่ 15 ผู้มีความเชี่ยวชาญทางการเขียนจิตรกรรมฝาผนัง

**ประวัติ**
โคสิโม ทูราเกิดเมื่อราว ค.ศ. 1430 ที่เมืองเฟอร์ราราใน ประเทศอิตาลี โคสิโมเป็นลูกศิษย์ของฟรานเชสโค สควาร์ชิโอเน (Francesco Squarcione) แห่งปาดัว ต่อมาก็เข้าอยู่ในการอุปถัมภ์ของบอร์โซ เดสเต และแอร์โคเล เดสเตที่ 1 ดยุคแห่งเฟอร์รารา เมื่อมาถึงปี ค.ศ. 1460 โคสิโมก็ได้รับค่าจ้างประจำจากสำนักดยุคแห่งเฟอร์รารา ลูกศิษย์ของโคสิโมก็ได้แก่ฟรานเชสโค เดล คอสสา และ ฟรานเชสโค บิอังชิ (Francesco Bianchi) และตนเองได้รับอิทธิพลจากอันเดรีย มานเทนยา และ เปียโร เดลลา ฟรานเชสกา
ในเฟอร์ราราโคสิโมมีงานเขียนจิตรกรรมฝาผนังอุปมานิทัศน์ที่วังสคิฟาโนเอีย (ค.ศ. 1469–ค.ศ. 1471)  date=2007-11-30  ซึ่งเป็นวังฤดูร้อนของตระกูลเดสเตที่ตั้งอยู่นอกประตูเมืองเฟอร์รารา งานนี้เป็นงานที่ทำร่วมกับฟรานเชสโค เดล คอสสา เป็นงานอุปมานิทัศน์ในบริบทของ “วัฏจักรสิบสองเดือน” (Cycle of the Year) ที่ประกอบด้วยจักรราศี และเหตุการณ์ที่เกิดขึ้นในรอบสิบสองเดือนของแต่ละปี 
นอกจากนั้นโคสิโมก็ยังเขียนภาพบนบานประตูออร์แกนของมหาวิหารเป็นภาพ “การประกาศของเทพ” (ค.ศ. 1469) และเขียนงานชุด “มิวส์” สำหรับห้องแคบิเน็ท (Cabinet) ของเลโอเนลโล เดสเต (Leonello d'Este) ที่รวมทั้งภาพอุปมานิทัศน์ของ Calliope ผู้เป็นมิวส์ของคีตกรรม งานที่ระบุบางว่าเขียนบางชิ้นก็มักจะเป็นที่ขัดแย้งกัน 

**งานบางชิ้น**
 “นักบุญจอร์จนักบุญ” - พิพิธภัณฑ์ศิลปะแซนดิเอโก  date=2005-04-11 - “ปีเอต้า” (ราวค.ศ. 1460) - พิพิธภัณฑ์คอร์เรอร์, เวนิส date=2005-04-11 - “การพลีชีพของนักบุญมอเรเลียสนักบุญ” (คริสต์ทศวรรษ 1470) - พิพิธภัณฑ์แห่งชาติ, เฟอร์รารา date=2005-04-11 - “การทำสุนัตของพระเยซู” (คริสต์ทศวรรษ ) - พิพิธภัณฑ์อิสาเบลลา สจวต การ์ดเนอร์, บอสตัน  date=2005-04-11 - “พระแม่มารีและพระบุตร” (ค.ศ. 1455) - หอศิลป์แห่งชาติ, วอชิงตัน ดี.ซี.  date=2005-04-11 - “ภาพเหมือนขอวเอเลโอโนราแห่งอารากอน ดัชเชสแห่งเฟอร์รารา” - ห้องสมุดเพียร์พองต์ มอร์แกน, นิวยอร์ก  date=2005-04-11 - “ฤดูใบไม้ผลิ” หรือ "Calliope มิวส์ของคีตกรรม" (ค.ศ. 1460) - หอศิลป์แห่งชาติ, ลอนดอน - “เจ้าหญิง” (ค.ศ. 1470) - พิพิธภัณฑ์ของมหาวิหารแห่งเฟอร์รารา - “นักบุญจอร์จและมังกร”  (ราว ค.ศ. 1470) - พิพิธภัณฑ์ของมหาวิหารแห่งเฟอร์รารา - “พระแม่มารีบนบัลลังก์” (ค.ศ. 1474) -  หอศิลป์แห่งชาติ, ลอนดอน - “นักบุญเซบาสเตียน”  - Gemäldegalerie, เดรสเดน - “นักบุญโดมินิค” - หอศิลป์อุฟฟิซิ- “ปีเอต้า”, พิพิธภัณฑ์ลูฟร์ - “นักบุญแอนโทนีแห่งปาดัวอ่านหนังสือ” - พิพิธภัณฑ์ลูฟร์ - “ปีเอต้า” (ราว ค.ศ. 1472) -  พิพิธภัณฑ์คอร์เรอร์, เวนิส- “ความโทมนัส” (ราว ค.ศ. 1472) - “แท่นบูชาโรเวเรลลา” - จิตรกรรมฝาผนังที่วังสคิฟาโนเอีย, เฟอร์รารา - :“อุปมานิทัศน์ของเดือนกันยายน:  ชัยชนะของวัลคัน”- :“อุปมานิทัศน์ของเดือนสิงหาคม:  ชัยชนะของเซเรส”- :“อุปมานิทัศน์ของเดือนมิถุนายน:  ชัยชนะของเมอร์คิวรี” 

**อ้างอิง**
 Haldane Macfall, History of Painting: The Renaissance in Venice Part Two, page 34, ISBN 1-4179-4507-9 

**ดูเพิ่ม**
 จิตรกรรมฝาผนัง- จิตรกรรมยุคฟื้นฟูศิลปวิทยาอิตาลี

**แหล่งข้อมูลอื่น**
 ชีวประวัติของโคสิโม ทูราที่  พิพิธภัณฑ์ศิลปะเว็บ- ภาพเขียนของโคสิโม ทูราที่  พิพิธภัณฑ์ศิลปะเว็บ-  Gardner museum retrospective date=2005-04-11 - http://trionfi.com/0/g/75/t.html-  Cosme Tura at Panopticon Virtual Art Gallery date=2007-09-27 
หมวดหมู่:บุคคลที่เกิดในคริสต์ทศวรรษ 1430
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 15
หมวดหมู่:จิตรกรสมัยฟื้นฟูศิลปวิทยา
หมวดหมู่:บุคคลจากแคว้นเอมีเลีย-โรมัญญา